રપ/૮ની ઘટના બાદથી જ પાટીદારોના તમામ કાર્યક્રમો પર સરકાર સીધી નજર રાખી રહી હતી. ઈન્ટેલિજન્સ બ્યૂરો (આઈબી) દ્વારા સરકારને સ્પષ્ટ માહિતી આપવામાં આવી હતી કે બોર્ડની પરીક્ષાઓ બાદ પાટીદાર અનામત આંદોલન ઉગ્ર સ્વરૂપ ધારણ કરી શકે છે, પરંતુ સરકાર આ મામલાને હળવાશથી લઈ રહી હતી. છેલ્લા તબક્કે પરિસ્થિતિ કાબૂ બહાર જશે તેવી ભીતિથી જ સરકારે આંદોલનને તોડી પાડવા બળપ્રયોગ કરવા સૂચવ્યું હતું.